Document ID: 32009D0781

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Οκτωβρίου 2009
περί τροποποίησης της απόφασης 2009/379/ΕΚ για τον καθορισμό των ποσών τα οποία, σύμφωνα με τους κανονισμούς (ΕΚ) αριθ. 1782/2003, (ΕΚ) αριθ. 378/2007, (ΕΚ) αριθ. 479/2008 και (ΕΚ) αριθ. 73/2009 του Συμβουλίου, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ
(2009/781/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 12 παράγραφοι 2 και 3,
Εκτιμώντας τα ακόλουθα:
(1)
Η απόφαση 2009/379/ΕΚ της Επιτροπής (2) ορίζει τα ποσά τα οποία, σύμφωνα με το άρθρο 10 παράγραφος 2 και το άρθρο 143δ του κανονισμού (ΕΚ) αριθ. 1782/2003 του Συμβουλίου (3), το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου (4), το άρθρο 190α του κανονισμού (ΕΚ) αριθ. 1234/2007 του Συμβουλίου (5), και τα άρθρα 9 παράγραφος 1, 10 παράγραφος 3, 134 και 135 του κανονισμού (ΕΚ) αριθ. 73/2009 του Συμβουλίου (6) διατίθενται στο Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), καθώς και τα ποσά που διατίθενται για τις δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ).
(2)
Το άρθρο 136 του κανονισμού (ΕΚ) αριθ. 73/2009 επιτρέπει στα κράτη μέλη να μεταφέρουν από το ΕΓΤΑΑ, αρχίζοντας από το δημοσιονομικό έτος 2011, ένα ποσό υπολογιζόμενο σύμφωνα με το άρθρο 69 παράγραφος 7 του κανονισμού (ΕΚ) αριθ. 73/2009 αντί της εφαρμογής του άρθρου 69 παράγραφος 6 στοιχείο α) του ιδίου κανονισμού.
(3)
Τα ποσά που διατίθενται για μεταφορά υπολογίστηκαν και καθορίστηκαν στο παράρτημα III του κανονισμού (ΕΚ) αριθ. 639/2009 της Επιτροπής, της 22ας Ιουλίου 2009, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την ειδική στήριξη (7).
(4)
Η Γερμανία και η Σουηδία αποφάσισαν να εφαρμόσουν το άρθρο 136 του κανονισμού (ΕΚ) αριθ. 73/2009.
(5)
Η απόφαση 2008/788/ΕΚ της Επιτροπής, της 3ης Οκτωβρίου 2008, για τον καθορισμό των καθαρών ποσών που προκύπτουν από την εφαρμογή της προαιρετικής διαφοροποίησης στην Πορτογαλία για τα ημερολογιακά έτη 2009 έως 2012 (8), καταργήθηκε και αντικαταστάθηκε από την απόφαση 2009/780/ΕΚ της Επιτροπής (9) προκειμένου να ληφθεί υπόψη η απόφαση της Πορτογαλίας να μην εφαρμόσει την προαιρετική διαφοροποίηση για το ημερολογιακό έτος 2009.
(6)
Συνεπώς, πρέπει να τροποποιηθεί αναλόγως η απόφαση 2009/379/ΕΚ,
ΑΠΟΦΑΣΙΖΕΙ:
Άρθρο μόνο
Το παράρτημα της απόφασης 2009/379/ΕΚ αντικαθίσταται από το κείμενο του παραρτήματος της παρούσας απόφασης.
Βρυξέλλες, 22 Οκτωβρίου 2009.

Labels: 2
15
19
6